इसके अलावा जाँच आयोग को यह भी देखना चाहिए कि पाकिस्तान महज़ एक स्वर्ण, तीन रजत और एक कांस्य पदक जीतकर पदक-तालिका में आख़िरी स्थान पर क्यों रहा? क्या पाकिस्तान अपनी यह खीझ भारत पर नहीं उतारेगा? इसके अलावा भी बहुत से सवाल मेरे ज़हन में उठ रहे हैं लेकिन इनका खुलासा मैं तब करूँगा जब पदक जीतने के मामले को लेकर जाँच आयोग गठित होगा और मुझे भी इस आयोग के सामने सवाल रखने के लिए तलब किया जाएगा। तब तक पदक जीतने की खुशी में तालियाँ बजाते रहिए।